هذي المعلومه سمعتها من فتره وما تعمقت فيها مع أنها موجوده على الانترنت بشكل مبسط للي مهتم يبحث
دايم نقول هاكرز عن الأشخاص المخربين في النت، يخترقون الأجهزه والحسابات و و و
اكتشفت أن هالمصطلح غلط ..
الهاكر صحيح أنه يطلع ثغرات في الأنظمه ويدخل بدون صلاحيات وما إلى ذلك، لكن هو يصلح
هالثغرات والمشاكل، هذا الهاكر يسمى أيضا ً بخبير الأمان.
بينما الي يخرب شغل الهاكر المسكين هم الكراكرز
لو لاحظتوا دايم نحمل برامج تكون أسعارها غاليه بس احنا نبغاها مجانيه، نروح نبحث عن كراك.
الكراك هو البرنامج الي ننتهك فيه حقوق البرامج..
المستفز في الموضوع أن أغلب الناس الي يتبجحون في النت ويقولون أنهم هاكرز دايم ماعندهم سالفه بهالأمور..
يعني يجيك واحد يقول لنا باستمرار أنه هاكر، بس هو ما يعرف شيء، عنده برنامج أو آداة صغيرة يسرق عن طريقها
الايميلات والحسابات، لكنه جااااهل في الهاكنغ والكراكنغ 😀
لقيت واحد زمان أيام المنتديات كان يسمي نفسه هاكر
وبعد فتره طويله طلبته يعلمني ولو معلومه وحده بس..
جلس الأخ يصرف ويلف ويدور ولا علمني ولا شيء.